

ที่ มท ๐๘16.3/ กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

สิงหาคม 2565

เรื่อง โครงการอบรมเชิงปฏิบัติการขับเคลื่อนการบริหารจัดการหลักสูตรสถานศึกษาตามกรอบหลักสูตรการศึกษา  
  
เรียน ผู้ว่าราชการจังหวัด (ตามรายชื่อแนบท้าย)

สิ่งที่ส่งมาด้วย ๑. สำเนาคำสั่งกรมส่งเสริมการปกครองท้องถิ่น ที่ /2565 ลงวันที่ สิงหาคม 2565 จำนวน ๑ ฉบับ  
 ๒. รายละเอียดและกำหนดการอบรม จำนวน ๑ ชุด

ด้วยกรมส่งเสริมการปกครองท้องถิ่น ได้กำหนดจัดอบรมเชิงปฏิบัติการขับเคลื่อนการบริหารจัดการหลักสูตรสถานศึกษาตามกรอบหลักสูตรการศึกษา เพื่อให้ผู้บริหารการศึกษา ผู้บริหารสถานศึกษา ศึกษานิเทศก์ และครู มีความรู้ความเข้าใจเกี่ยวกับการจัดทำหลักสูตรสถานศึกษาเพื่อพัฒนาสมรรถนะผู้เรียน และมีสมรรถนะ  
ด้านการจัดการเรียนรู้ มีสมรรถนะด้านการบริหารงานวิชาการ ด้านการนิเทศการจัดการเรียนรู้ และการจัดการเรียนรู้  
เชิงรุก (Active Learning) สามารถนำองค์ความรู้ไปวางแผน และกำหนดกรอบแนวทางการขับเคลื่อนหลักสูตร   
การสร้างการรับรู้ให้ผู้บริหารการศึกษา ผู้บริหารสถานศึกษา ครู และบุคลากรทางการศึกษาสังกัดองค์กรปกครองส่วนท้องถิ่นจัดการเรียนการสอนได้อย่างมีคุณภาพ ระหว่างวันที่ 7 - 10 กันยายน 2565 ณ โรงแรมริเวอร์ไซด์ เขตบางพลัด กรุงเทพมหานคร

กรมส่งเสริมการปกครองท้องถิ่นพิจารณาแล้ว เพื่อให้องค์กรปกครองส่วนท้องถิ่นและสถานศึกษาในสังกัดจัดทำหลักสูตรสถานศึกษา ส่งเสริมและพัฒนาสมรรถนะผู้เรียน เกิดการเรียนรู้สู่สมรรถนะได้ตามศักยภาพ ได้แต่งตั้งคณะทำงานขับเคลื่อนการบริหารจัดการหลักสูตรสถานศึกษาตามกรอบหลักสูตรการศึกษา ขอความร่วมมือจังหวัดแจ้งองค์ปกครองส่วนท้องถิ่น พิจารณาอนุญาตให้บุคลากรที่ได้รับการแต่งตั้งเป็นคณะทำงานดังกล่าว   
เข้าร่วมการอบรมตามวัน เวลา และสถานที่ที่กำหนด โดยกรมส่งเสริมการปกครองท้องถิ่น จะรับผิดชอบค่าใช้จ่ายระหว่างการอบรม สำหรับค่าพาหนะเดินทางขอความอนุเคราะห์เบิกจากต้นสังกัด รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

รอง อสถ..................................

ผอ.กศ. ....................................

ผอ.กง.สศ. ..............................

หน.ฝ. ......................................

จนท. .......................................

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5312

โทรสาร 0-2241-9021-3 ต่อ 218

ไปรษณีย์อิเล็กทรอนิกส์ saraban@dla.go.th